Det er reglene i avhendingslova som bestemmer hva som utgjør en mangel, ikke forsikringsavtalen. Det er derfor vanskelig å gi et generelt svar på dette, da det i stor grad avhenger av hvilken informasjon som ble gitt om boligen før salget.
Det er viktig å være klar over at du har kjøpt en brukt bolig, og boligen vil dermed som regel ikke være perfekt på alle punkter. Hva du kan forvente av boligen må ses i sammenheng med boligens type, alder og synlige tilstand. Er boligen i strid med det du som kjøper objektivt sett kan forvente, kan boligen ha en mangel.
Det er flere aktuelle bestemmelser i avhendingslova som kan vurderes når du mener boligen er mangelfull. Våre jurister og advokater har høy kompetanse på dette feltet, og hjelper deg med å ivareta dine rettigheter.